Tā. Esi gatavs uzkodai?
Šī uzkoda ir diezgan īpaša.
Labi. Mamma tikko uzrakstīja - prasa, kā iet.
Tūlīt viņai atbildēšu un būšu klāt.
Labi. Ei!
Pārsteidz viņu! Atbildi spāniski!
Kas tev par daļu? Neesi tik ziņkārīga!
-Esi drošs? -Jā.
Ko tas nozīmē?
Tā mums Meksikā ir sarunvalodas frāze,
lai pateiktu: "Viss kārtībā."
Ay. Uzraksti!
Kas tev par daļu? Neesi tik ziņkārīga!
Uzrakstīji viņai vai... Ei, ko tu dari?
Tā ir personiska.
Tā ir jauna vēstule.
Par ko tur ir? Un kas ir Marjano?
Nevajag okšķerēt.
Marjano ir ļoti svarīgs.
Pastāstīšu par viņu vēlāk.
Vai viņš strādāja viesnīcā? Vai bija viesis? Ko viņš no tevis grib?
-To, par ko neesmu drošs, ka to varu. -Ko tad?
Apmeklēt māsasdēla skolas ludziņu?
Piedod! Man tas jāaizmirst.
Pagaidām diemžēl nevaru paskaidrot.
Ja es izstāstītu tagad, tu nesaprastu.
Īpaši tad, ja stāstītu spāniski.
-Garneļu kokteilis? -Jā.
Garneļu kokteili es ēdu katrreiz, kad esmu te.
Kāpēc šis ir īpašs?
Tāpēc, ka šis ir no 1984. gada.
Joks!
Redzi, garneļu kokteilis man vienmēr atgādina par manu pirmo sievu.
Ko?
Tev bija sieva?
Beka.
Viņa izmainīja manu dzīvi,
turklāt īstajā laikā.
Biju ļoti noskumis par Huliju.
Iedomājoties vien viņu kopā ar Čadu romantiskās brīvdienās,
man sagriezās vēders.
Nespēju noticēt, ka pateicu Čadam
tieši to, kas uzlaboja viņa attiecības ar Huliju.
Nu viņš ir varonis, bet es izskatos pēc muļķa.
Šajā sakarā -
kas tev tās par drēbēm?
Šodien ir sezonas svarīgākā spēle.
Ugo Sančesam ir ceturtais numurs, tāpēc šodien visam jābūt saistītam ar četri.
Es piecēlos četros.
Dušojos četras minūtes.
Un samaksāju četrus dolārus par šo radio.
Vispār tas maksāja 3,50, bet negribēju piesaukt nelaimi.
Tu uzprasies uz kašķi.
Ar ko?
Neviens te pat nezina manu vārdu.
Nu beidz! Tu pārspīlē.
-Labrīt, Giljermo! -Labrīt, Maksimo!
-Labrīt, Giljermo! -Labrīt...
Tu.
Mums ir vienāds vārds, Memo!
Attiecībā uz Huliju tev būtu jādara kā dižajam Ugo Sančesam.
Viņš devās tur, kur viņu gribēja.
Ko tas nozīmē?
Meksikā viņu nenovērtēja,
tāpēc viņš aizbrauca uz Spāniju, kur viņu novērtē.
Un nu viņš ir futbola karalis.
Tev būtu jādara tāpat.
Domā - man jāpārceļas uz Spāniju?
Hulija izvēlējās Čadu.
Tu vari par to visu laiku skumt
vai pievienoties labākajam draugam uz lielo spēli.
Ej tur, kur tevi grib.
Dod četri!
Iekšā, ārā - kur vien vēlaties.
Pēc pāris minūtēm pienākšu.
Maksimo, cik labi, ka te esi.
Baseina otrā pusē ir divi ļoti, ļoti turīgi viesi.
Abi tērē daudz un dod milzu dzeramnaudu.
Tāpēc domāju, ka varam darīt tā -
es apkalpošu viņus abus,
bet tu atradīsi kaktiņu un raudāsi lielas
maza puisīša asaras,
vēloties būt tikpat satriecošs kā es.
Gatavs? Ej!
Ei! Kas tad tas bija?
Vienkārši mans kolēģis ir pendejo.
Es cenšos nopelnīt naudu mammas operācijai,
bet viņš mani čakarē, kad vien var.
Operācija. To stāstu es zinu.
-Stāstu? -Jā.
Lai dabūtu lielāku dzeramnaudu, viesmīles izliekas, ka ir stāvoklī.
Tā tiešām dara? Tēlo grūtniecību?
Jā. Mana koledžas istabas biedrene bāza spilvenu aiz krekla.
Dzeramnauda dubultojās. Pamēģini!
Skat! Ak te tu esi, Beka.
Čau!
-Tie ir mani vecāki - Mārša un Berijs. -Nevarējām tevi atrast.
Baidījos, ka būs kā toreiz, kad sadusmojies un aizbēgi no pilsētas.
Es neaizbēgu no pilsētas. Es aizgāju tālāk par 23. ielu.
-Ei, mēs dzīvojam Aperīstsaidā... -Bet nedomā - mēs balsojām par Mondeilu.
-Tiešām? Tagad par vēlēšanām? -Vai esi bijis Ņujorkā?
Es sapratu "dzīvojam" un "nedomā".
Pirmā reize šī ceļojuma laikā, kad redzam viņu smaidām.
-Nāc šurp! -Jā.
No rīta aktivitātēm tu izvairījies, bet uz vēlajām brokastīm jānāk.
Vai nevēlaties pievienoties, mister...
-Maksimo. -Maksimo!
Bet nezinu, vai drīkstu.
-Tā, kur ir tavs boss? -Berij...
Ei, don Pablo!
Vai Maksimo var nākt ar mums brokastīs?
Viesis dabū, ko viesis grib.
Gracias. Tu piedalies.
Tajā brīdī es atcerējos Memo viedos vārdus:
"Ej tur, kur tevi grib."
Oho, paldies.
Bet es nevaru sēdēt pie galda šādās drēbēs.
Atļauj man!
-Pielaiko šo! Aiziet! -Jā.
-Perfecto. -Jā. Labi.
-Lieliski. -Izskaties kā Elviss.
Es atgriezīšos. Man jāparunā ar tēvu Ramonu.
Nu taču!
Ay.
Nu taču!
Ay!
Kā garšo kluba sendvičs, mister Slobotkin?
Tas čalis blefo. Spēlē uz visu!
Laipni lūgta, familia.
Tā, kurš ir gatavs nobaudīt mango Ma...
Sveiks, Ektor!
Zinu, ka vēl ir ļoti, ļoti agrs,
bet vai virtuve nepasniedz
maza puisīša asaras?
Tas izklausās delicioso.
Dodiet to visam galdiņam!
Galdiņam?
Protams.
Jā, pie šī es varētu pierast.
Tagad cilvēki pret mani izturas labi
un saka man to, ko gribu dzirdēt, tāpēc, ka es viņiem maksāju.
Bet tolaik tas, ka pret mani izturējās tā,
it kā es būtu bagāts un privileģēts, man bija kas jauns.
Es Bekai saku: "Ja esi nomākta, kāpēc mocīties?
Paņem benzo!"
Maksimo, ko tu domā par benzo?
Kāda mašīna tā ir? Par vācu zīmoliem neko daudz nezinu.
Viņš ir asprātīgs.
Beka, ja braucienam ar katamarānu gribi pārģērbties, tad ātri!
Aiziet, mīļā!
Tu taču gribi nopelnīt, vai ne?
Un es gribu, lai viņi liek man mieru, tāpēc piespēlē man!
Ei, mamm!
Maksimo man tikko stāstīja par Akapulko avotiem.
Tie esot ļoti tonizējoši.
Vai ne?
-Tie... -Jā.
Jā. Tie ir ārstnieciski avoti, ko izveidoja maiji.
Maiji?
Oho! Izklausās, ka tie tev varētu nākt par labu, Beka.
-Tieši to es iedomājos. -Ei, señor P!
Vai Beka uz šodienu var aizņemties Maksimo? Gracias.
Un jums vajadzēs naudu tēriņiem.
-Vai ar 150 pietiks? -Paldies.
Un pieliku vēl mazliet - tev.
Un tu, mīļā, vari ņemt iznomāto mašīnu.
Paņēmu papildu apdrošināšanu - neuztraucies!
-Paldies. -Esi uzmanīga!
Izklaidējieties! Es jūs mīlu.
Tas bija jautri. Un ienesīgi.
Tavi vecāki nešķiet tik slikti.
Kāpēc gribi no viņiem notīties?
Viņi ir normāli. Vienkārši puisis mani tikko pameta
un viņi grib, lai es visu laiku verbalizēju savas emocijas.
Man ir līdzīgi.
Arī tava mamma grib, lai tu runātu par savām emocijām?
Ko? Nē. Mana mamma ir meksikāniete.
Kad mans papagailītis nomira, es raudāju, bet viņa iedeva lāpstu.
Skaidrs. Tad kas tev ir līdzīgi?
Ir viena meitene.
Man viņa ļoti patīk,
bet viņa nedēļas nogalē aizbrauca kopā ar draugu.
Šeit tā nedara, ja vien nākamais ceļojums nav pie altāra.
Lai nu kā, prieks ar tevi sadarboties.
Es esmu Akapulko.
Un tu tikko dabūji brīvu pēcpusdienu. Un mums ir nauda.
Un mums abiem ir kāds cilvēks, par kuru negribam domāt,
tāpēc... vai negribi man izrādīt apkārtni?
Tas varētu būt jautri.
Labi. Dod man pāris minūtes! Aiziešu pārģērbties.
Man arī jāpārģērbjas.
Negribu, lai uz ielas mani apturētu un pasūtītu dzērienu.
Izklaidējies, Maksimo!
Bet neaizmirsti:
tu esi darbinieks, viņi ir viesi.
Nu taču! Nevar būt! Nu taču! Velns!
Nevar būt, ka tas notiek.
Jā, 310. numuriņš nav izmantojams.
Lūdzu dažas dienas tajā viesus nereģistrēt. Beidzu.
Kas noticis?
Salūzusi duša. Nopietnas santehnikas problēmas.
Bet televizors joprojām strādā?
Jā. Ir visi četri kanāli.
Tā ir zīme!
-Sveiks, Ektor! -Sveiks, Mario!
-Esmu Memo. -Ja tu tā saki.
Jā. Esi redzējis Maksimo?
Viņš ir aizņemts ar viešņu.
Kad viņu redzēsi, vai pateiksi, ka skatos lielo maču 310. numurā?
Tu skaties lielo maču 310. numurā?
-Nē. -Nē?
Nē. Es angļu valodu vēl mācos.
Es runāju par lielo matraci.
Jā, par to milzu matraci 310. numurā. Man jāpārbauda, vai nav blaktis.
Jā, protams. Es viņam noteikti pateikšu.
-Paldies. -Jā.
Nosargāju.
Nebiju domājis, ka jebkad šeit iekļūšu. Šī vieta ir tikai bagātiem tūristiem.
Šodien tu esi bagāts tūrists. Manuprāt, tu te iederies.
No Kubas?
Nē. Esmu meksikānis.
Cigārs no Kubas.
Mūsu klienti tos izbauda kopā ar dzērienu un skatu.
Nē, paldies. Divus 12 gadus izturētus Lagavulin, lūdzu. Tīrus.
Izcila izvēle.
-Labs izpildījums. Esmu pārsteigts. -Paldies.
Pēc četru gadu mācībām vidusskolā pie mistera Garsijas
es apguvu dažas noderīgas frāzes.
-Paldies. -Dāma! Lūdzu.
Ser! Lūdzu.
Ļoti maigs.
Zini, kas vēl? Šī vieta ir senāka par Las Colinas.
Tiešām?
Redzi to vietiņu?
Tur Liza Teilore salaulājās ar Maiku Todu. Kantinflass bija viņa liecinieks.
Un tur Hedija Lamarra pozēja vienam no saviem slavenajiem portretiem.
Tev šī joma tiešām patīk.
Atvaino! Esmu sajūsmā, ka esmu te.
Nē. Nepārproti mani - šī vieta ir vienreizīga.
Bet es gribu uzzināt vairāk par tevi.
Kur iet visi vietējie?
-Tu tiešām gribi zināt? -Jā.
Es specializējos žurnālistikā. Gribu uzzināt un redzēt visu.
Es zinu tieši tādu vietu.
Güerito! Güerito!
Vai nevēlaties nopirkt dāmai rokdarbus?
-Nē, paldies. -Somiņu?
Bet ņemiet!
-Paldies, güerito. -Nav, par ko.
Kāpēc viņa tevi sauc par güerito? Vai tas nenozīmē "blonds"?
Jā. Tā saka tad, ja domā, ka tev ir nauda.
Tāpēc iepriekš mani neviens tā nav saucis.
Šis ir tik skaisti! Vai tā te ir vienmēr?
Ne gluži. Šodien ir Gvadalupes Jaunavas diena.
Ļoti svētīta un svēta.
Mana mamma noteikti bija baznīcā visu rītu.
Un to svin, aizturot mazas meitenes?
Nē. Viņai viss kārtībā.
-Viņu tikai spiež precēties. -Pag, ko?
Tās nav īstas precības.
Tā ir ielu svētku tradīcija.
Ja kādam tu patīc, viņš aizved tevi pie neīsta tiesneša,
-lai neīsti salaulātos. -Skaidrs.
Un tad vari atgriezties vecajā dzīvē.
Vai Ņujorkā tā notiek?
Nē. Mūsu laulības ir ļoti īstas.
Bet dažreiz tikpat īsas.
Beka Rozentāla, vai pa jokam mani precēsi?
Baidījos, ka nekad pa jokam to nelūgsi.
-Aiziet, Memito! -Un spēle sākas!
Maksimo. Tieši laikā.
Sveiks! Jopcik, šis ir aizraujošāk
par to, kā Fara Foseta pa pliko peldējās mūsu baseinā!
Kā tu zināji, ka te esmu?
Ektors pateica par pieciem dolāriem.
Labi, bet esi kluss, ja? Tu mani ierausi nepatikšanās.
-Ej! Ātrāk. -Labi, eju.
Monika! Ko tu te dari?
Nāku skatīties spēli, par ko samaksāju.
Tā. Ķersimies klāt.
Es jau kavēju savu uzkodu pārtraukumu.
Cik apķērīgs!
Ei, vai es izskatos pēc jokdara, vai kā?
Vispār jā.
Laulība ir saistības uz mūžu.
Maksimo, vai apsoli mīlēt Beku slimībā un veselībā?
Grūti pateikt. Kas tā par slimību? Lipīga?
Izbeidz!
Tieši šodien es aizraidīju vienu meiteni,
kura gribēja apprecēt zēnu tikai viņa videospēles dēļ.
Jā. Pasteidzies un laulā taču!
Ar pilnvarām, ko man piešķīrusi Akapulko pilsēta,
es pasludinu jūs par vīru un sievu.
Tiesa aiziet piecas minūtes ilgā sulas pauzē.
Viens, divi, trīs!
Jā, jā. Jā, pietiek jau.
Barça! Aiziet, Barça! Sadod Atlético pa pakaļu!
Labi!
Jā!
Nezināju, ka esi tik liela fane, Lupe.
Kāpēc es, tavuprāt, runāju ar tēvu Ramonu?
Lai aizlūgtu par spēlētājiem, ne?
Nē, vecīt. Viņš ir mans bukmeikers.
Tagad...
-Nē, nē, nē. -Aiziet, aiziet!
Vārti!
Atlético gūst vārtus!
Vai tu mani atlaidīsi, ja es tev to mazliet iebāzīšu degunā?
Nu tad...
Saņem, Lupe! Dabū!
Kas tad noticis tavai Barça?
Vai tad Barça nebija tāda, šitāda un vēl nezin kāda?
Kas? Kas notika? Kas? Nu taču, Lupe! Kas notika? Pasaki! Kas?
Kas te notiek?
Kurš to izdomāja?
Taisnība?
Jā, ser.
Pabīdieties! Tā ir labākā vieta.
Memo, nāc! Sēdi te!
Domāju, ka būsiet nikns.
Ja es par šo neko neteikšu,
nākamnedēļ visi strādās divtik cītīgi.
-Cik minūtes atlikušas? -Kādas piecas.
Pag! Vēl neesmu beigusi lūgties.
Mīļā, man vēl jāaiziet pie diviem svētajiem.
Mamm, tu biji baznīcā visu dienu.
Tagad laiks priecāties.
Es priecājos kopā ar Jēzu.
Es lūdzu, lai viņš pasarga tava brāļa dvēseli.
Uztraucos, ka tā viesnīca viņu izmaina.
Neesi tik dramatiska!
Cik ļoti tā viņu varētu izmainīt tik īsā laikā?
Čau, mammu! Čau, Sāra!
Kas notiek, dēls? Kāpēc esi saģērbies gringo drēbēs?
Aizņēmos tās no Bekas tēta.
Tā esmu es - Beka. Esmu atbraukusi no Ņujorkas.
Ņujorka? Grēka pilsēta.
Nē, tā ir Lasvegasa. Ņujorka ir pilsēta, kas nekad neguļ.
Kāpēc viņi tur neguļ?
Tāpēc, ka grēko, grēko visu nakti.
Diemžēl es īsti nesapratu, ko jūs teicāt,
bet jūsu dēls ir apburošs.
Maksimo ir mans vīrs. Vai pateicu pareizi?
Jā. Pilnīgi noteikti pateicu pareizi.
Mamm, neuztraucies! Tas nav pa īstam.
Vai tu vismaz esi katoliete?
Katoliete? Nē, mēs ģimenē esam ateisti.
-Viņi netic Dievam. -Es zinu, ko tas nozīmē.
-Re! Panorāmas rats. -Ak dievs!
Lagoss piespēlē bumbu Gutjerresam, kurš padod tālāk aizsargam.
Divas minūtes līdz pagarinājuma beigām.
Rodrigess piespēlē Ernandesam. Ernandess atrod ceļu, un - vārti!
Barselona uzvar!
Madrides Atlético? Cik nožēlojami!
Dabū, mazais!
Tu - dabū!
Un arī tu - dabū!
Labi. Visi atpakaļ pie darba!
-Kāds ķēms! -Nē, vecīt. Nē, nē.
Nu labi.
Tu ne.
Gribu, lai pusi peļņas dod Memo.
Kādas peļņas?
Protams, don Pablo.
Akapulko ir lieliska.
Es pat spēju iztēloties, ka te varētu dzīvot.
Jā. Varbūt... Varbūt tur tajā.
Žēl gan.
Uz to jau esmu pieteicies es.
Bet tur ir jauka viesu māja, ja gribēsi paciemoties.
Es negribu, ka šī diena beidzas.
Tai nav jābeidzas.
Vai gribi atnākt uz manu numuriņu?
Kā tad tavi vecāki?
Viņiem vajadzētu palikt savā numurā.
Tev ir pašai savs numuriņš?
Pag, pag! Ko tu taisījies darīt viņas numuriņā?
Tad tu vēl nezini?
Jā, tu zini.
Nezini?
Pag, tu mani čakarē. Tu zini.
Nezini.
Mēs... visu nakti spēlējām domino.
Un uzspēlējām domino arī no rīta.
Divreiz.
Man bija sajūta, ka beidzot zinu, kur esmu piederīgs.
Sveiks! Man patika vakardienas domino.
Patiesību sakot, iepriekš domino biju spēlējis tikai pāris reižu.
Es nezināju, ka ir tik daudz variantu.
Ja vienu kauliņu pagriež otrādi, spēle pēkšņi ir pavisam citāda.
Jā. Es jau tev teicu.
Tas ir tik dīvaini, ka jūs visu nakti spēlējāt domino,
kaut arī varējāt nodarboties ar seksu.
Sasodīts, Hjū! Es zināju, ka tu zini!
Lai nu kā...
Tajā brīdī man likās, ka ir iespējams viss,
ieskaitot manu nākotni kopā ar Beku.
Es nezināju, cik ļoti es maldos.
-Kas tas ir? -Pildspalva un papīrs.
Šeit, Meksikā, mēs tos izmantojam rakstīšanai.
Bet varbūt tu tos vari izmantot, lai man iedotu savu telefona numuru un adresi.
Ko? Kas ir?
Nekas. Es vakar lieliski pavadīju laiku.
Es arī. Tāpēc mums jāturpina sazināties.
Varbūt reiz es aizbraukšu uz Lielo Ābolu.
Tas ir mīļi. Bet patiesībā jau
mēs tikai izklaidējāmies un mēģinājām aizmirsties, vai ne?
Jā. Nuja.
-Mēs par to runājām. -Jā. Labi.
Tāpēc es tagad ieskriešu dušā.
Un es tā iedomājos -
varbūt vari palūgt, lai man atnes vēl dvieļus?
Paldies.
Hulija, man likās, ka tev jāatgriežas tikai rīt.
-Vai jums ar Čadu bija labas brīvdienas? -Negribu par to runāt.
Nespēju sagaidīt.
Labi.
Parūpējies par sevi!
Bija ļoti jauki dienu būt precētai.
ŅUJORKAS UNIVERSITĀTE
Gracias.
Mister Rozentāl!
Sveiks! Paldies.
Un paldies, ka vakar izklaidēji Beku.
-Tas bija ļoti laipni. -Nav, par ko.
Nē. Paturi! Tev tās piestāv.
-Paldies. -Braucam! Aiziet!
-Aiziet! Jā. -Paceļamies pēc stundas.
Ei! Tu aizmirsi cepuri!
Kā jau teicu -
tu esi darbinieks, viņi ir viesi.
Tā ir robeža, kas vienmēr mūs nošķir.
Pat ja tev liekas, ka tās nav.
Bet varbūt kādudien...
Maksimo! Dabū slotu un šļūteni!
Kāds sīkais pie baseina pievēmis.
Tas ir uz krēsla, spilvenos,
pat spraugās starp betona flīzēm.
Varbūt tur būs jātīra ar zobu suku, ja neizdosies ar slotu.
Turklāt tas ož...
slikti,
ļoti, ļoti slikti.
Pagaidi! Tu liki man domāt, ka tā bija īsta laulība.
Un teici, ka šis stāsts izmainīja tavu dzīvi.
Bet tas bija tikai nomācošs gadījums.
Man arī tā likās. Sākumā.
Vecīt, ko tik garš ģīmis?
Kā tu to domā?
Meitene sabradāja manu sirdi. Esmu sagrauts.
Tu joko?
Maksimo, padomā, ko tik tu vakar neizdarīji!
Tev iedeva žūksni naudas,
tu braukāji apkārt kabrioletā,
tu dzēri viskiju smalkā klubā,
un tev bija sekss ar meiteni no Ņujorkas.
Vecīt, tu vinnēji.
Tev bija labākā un laimīgākā diena, kāda mums jebkad bijusi.
Vai zini, kāda turpretim bija mana vakardiena?
Mana futbola komanda zaudēja svarīgu spēli.
Pamēģini atrast ieguvumu tur!
Labrīt, Memo!
-Sveiks, Memo! -Kā sviežas, Memo?
Labi izskaties, Memo!
Labi, varbūt sīciņš ieguvums ir.
Pagāja laiks, līdz to aptvēru,
bet mana pieredze ar Beku -
tas, ko tā man iemācīja, - izmainīja manu dzīvi.
Ko tad tā tev iemācīja?
Ka man...
var būt kas vairāk.
Mums ar Memo bija mazliet liekas naudas no iepriekšējās dienas,
tāpēc todien pēc darba mums bija īpaša maltīte.
Tikai mums diviem.
Pie šī es varētu pierast.
Gluži manas domas.
Jābeidz sapņot, Memo.
No šī brīža mēs savus sapņus īstenosim dzīvē.
Klau, es saskrējos ar Himenu.
Viņa teica, ka Hulija un Čads ir atgriezušies ātrāk, nekā domāts.
-Ja? -Jā.
Šķiet, viņu izbrauciens nav izdevies, kā plānots.
Interesanti, kas notika.
Jā.
Interesanti gan.
Tulkojusi Inguna Puķīte